als_Latn dik_Latn sag_Latn
Deri tani janë depozituar aplikimet për 19 rrugë hyrëse, që do të fillojnë me ato që quhen “rrugë të aksesit” në muajt maj dhe qershor
Denion Ndrenika
Ministria e Energjisë dhe Industrisë njoftoi fillimin e miratimit të lejeve për rrugët hyrëse të projektit “Trans Adriatika Pajplajn”-TAP.
Ministria e drejtuar nga Damian Gjiknuri thotë se lejet janë zhvillimore komplekse për ndërtimin e rrugëve.
Deri tani janë depozituar aplikimet për 19 rrugë hyrëse, që do të fillojnë me ato që quhen “rrugë të aksesit” në muajt maj dhe qershor.
“Rrugët do të shërbejnë për transportin e mjeteve e pajisjeve. Brenda muajit depozitohen edhe aplikimet e tjera”-thotë ministria.
Komisioni i Shqyrtimit dha pajtimin për miratimin e katër lejeve të para për rrugët hyrëse (LZHK-Leje Zhvillimore Komplekse).
Vendimi u mor në mbledhjen e fundit të Komisionit të Shqyrtimit që diskutoi disa aplikime të kompanisë “TAP AG” që janë dërguar në ministri.
Në njoftim saktësohet kompania “TAP AG” është në fazën e marrjes së lejeve të nevojshme për punimet e ndërtimit mbi bazën e projekteve konstruktive të përgatitura për rrugët hyrëse (ndihmëse) dhe pritet që në periudhën maj/qershor të fillojë procesi i ndërtimi të këtyre rrugëve, si dhe Urave të cilat do të shërbejnë në ndërtimin e gazsjellësit Trans Adriatik (Projekti TAP).
Aplikimet ishin për marrjen e dokumentit të Lejes Zhvillimore Komplekse për rrugët hyrëse (ndihmëse) që do të shërbejnë për transportimin e pajisjeve, mjeteve të punës dhe teknologjisë për ndërtimin e gazsjellësit.
“Aplikimi i paraqitur në MEI nga Kompania TAP AG përfshinte në mënyrë të detajuar si dokumentacionin teknik për 19 rrugë hyrëse të projektit TAP, po ashtu edhe dokumentacionin: administrativo – ligjor të aplikantit, lejet e dhëna nga Institucionet Publike Shqiptare për Projektin TAP në tërësi dhe për rrugët e kalimit në veçanti, licencat profesionale të shoqërive projektuese si dhe oponencën teknike të kryer nga Instituti i Ndërtimit për projektet teknike të rrugëve të kalimit”-njoftoi ministria.
Rrugët hyrëse të Projektit TAP janë planifikuar të ndërtohen në një sipërfaqe të përgjithshme prej 817,404.1 m2 (rreth 82 ha).
Vlera e përgjithshme e investimeve të këtyre rrugëve të reja dhe urave është rreth 31,3 milionë euro.
Sipas ministrisë, meqë ende nuk është plotësuar procesi i marrjes në pronësi ose në përdorim të tokave ku do të ndërtohen këto rrugë hyrëse, pavarësisht kohës së marrjes së dokumentit të LZHK, kjo leje do të bëhet efektive vetëm pas paraqitjes nga kompania TAP AG të informacioneve dhe të dhënave për marrëdhëniet e pronësisë për sipërfaqet e tokave që do të ndikohen nga ndërtimit i rrugëve hyrëse për projektin TAP, vlefshmëria e të cilit do të konfirmohet zyrtarisht nga Ministria e Energjisë dhe Industrisë”.
Rrugët hyrëse në përgjithësi fillojnë si devijim i rrugëve nacionale apo komunale kryesisht me shtrirje në Qarkun Berat dhe në Qarkun Korçë, dhe më pak në Qarkun Fier dhe në total gjatësia e rrugëve që do të ndërtohen, pjesë e kësaj dosje aplikimi është rreth 100km.
Rrugët janë projektuar që të kenë një gjerësi 5.0 m dhe me dy bankina të paktën 2 x 0.75m.
Disa prej rrugëve do të shtrohen edhe me asfalt, ndërsa një pjesë do të shtrohen deri në shtresë zhavorri të imët.
Pjesë e kësaj pakete të parë aplikimi të kompanisë TAP AG janë edhe dy ura.
als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn